04/08/2017 | Administración LocalMunicipal
Santiago de Compostela
Persoal
Anuncio das bases para a provisión dos postos de traballo de xefe de negociado de fiscalización de ingresos e xefe de negociado de fiscalización de gastos do Concello de Santiago de Compostela

ANUNCIO BASES PARA A PROVISIÓN DOS POSTOS DE TRABALLO DE XEFE DE NEGOCIADO DE FISCALIZACIÓN DE INGRESOS E XEFE DE NEGOCIADO DE FISCALIZACIÓN DE GASTOS DO CONCELLO DE SANTIAGO DE COMPOSTELA A concelleira-delegada de economía e facenda, por Decreto do 19 de xullo de 2017 aprobou as bases específicas da convocatoria para a provisión, polo sistema de concurso de méritos, dos postos de traballo de xefe de negociado de fiscalización de ingresos e xefe de negociado de fiscalización de gastos do departamento municipal de Intervención do Concello de Santiago: 1.–Obxecto. É obxecto das presentes bases a provisión dos postos vacantes de xefe de negociado de fiscalización de ingresos e xefe de negociado de fiscalización de gastos do departamento municipal de Intervención do Concello de Santiago de Compostela, reservados a funcionarios do Concello de Santiago, e a cubrir mediante o procedemento de concurso de méritos previsto nos artigos 78 e 79 do RD Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, coas seguintes características: XEFATURA DE NEGOCIADO DE FISCALIZACIÓN DE INGRESOS Código do posto na RPT: 2211F1420 – Funcionario/a de administración xeral, grupo C de titulación, subgrupo C1. – Tipo de posto: singularizado. – Forma de provisión: concurso de méritos – Reservado a funcionarios/as do Concello de Santiago de Compostela. – Nivel 20 de complemento de destino No que atinxe ás funcións do posto, e sen ánimo excluínte, concrétanse en: 1) Realizar tarefas de información especializada, xestion de actividades, colaboración co seu superior nas actividades técnicas propias do seu ámbito profesional.2) Propoñer ao seu superior novos procedementos de execución de operación das tarefas técnicas no ámbito da súa competencia profesional.3) Control de cumprimento dos prazos das obrigas de subministro de información a outras administracións e órganos externos das que sexa responsable a intervención de fondos 4) Controlar e executar o seguimento das actividades e programas que lle encomende o seu superior dentro do ámbito da súa competencia profesional, entre as que se atopan o expediente do orzamento inicial, modificacións e execución do mesmo.5) Utilizar o material ofimático e paquetes informáticos para o óptimo desempeño das funcións do seu posto.6) Colaborar nas funcións administratrivas de fiscalización de ingresos en tódas as súas fases e de devolución de ingresos indebidos, baixo as indicacións do técnico/ a correspondente e en coordinación e co apoio dos/as auxiliares que estean asignados ás tarefas de control.7) Colaborar nas funcións administrativas de fiscalización das nóminas, na fiscalización e control das subvencións, e en xeral na fiscalización dos expedientes de gasto baixo as indicacións do técnico/ a correspondente e en coordinación e co apoio dos/ as auxiliares que estean asignados ás tarefas de control.8) Colabora no control de pagos a xustificar e anticipos de caixa fixa.9) Colaborar na elaboración e execución das probas materias de auditoria e control a posteriori.10) Colaborar nas labouras de control financeiro permanente.11) Elaborar e custodiar os fondos do documentais e arquivos informáticos que se lle asignen relacionados ca súa actividade XEFATURA DE NEGOCIADO DE FISCALIZACIÓN DE GASTOS Codigo do posto na RPT: 2212F1420 – Funcionario/a de administración xeral, grupo C de titulación, subgrupo C1. – Tipo de posto: singularizado. – Forma de provisión: concurso de méritos. – Reservado a funcionarios/as do Concello de Santiago de Compostela. – Nivel 20 de complemento de destino. No que atinxe ás funcións do posto, e sen ánimo excluínte, concrétanse en: 1) Realizar tarefas de información especializada, xestion de actividades, colaboración co seu superior nas actividades técnicas propias do seu ámbito profesional.2) Propoñer ao seu superior novos procedementos de execución de operación das tarefas técnicas no ámbito da súa competencia profesional.3) Controlar e executar os seguimentos das actividades e programas que lle encomende o seu superior, dentro do ámbito da súa competencia profesional.4) Utilizar o material ofimático e paquetes informáticos para o óptimo desempeño das función do seu posto e realizar as tarefas análogas e complementarias relacionadas co seu posto de traballo.5) Contabilizar por si mesma/o os ingresos en tódalas súas fases así como os expedientes de devolución de ingresos indebidos.6) Coordinación administrativa ao nivel propio da súa categoría profesional das labouras de contabilidade de tódalas fases do procedemento de gasto de conformidade co establecido nas bases de execución do orzamento, en colaboración cos / as auxiliares administrativos asignados.7) Coordinación administrativa ao nivel propio da súa categoría profesional das labouras de contabilidade e operacións non orzamentarias de conformidade co establecido nas bases de execución do orzamento, en colaboración cos / as auxiliares administrativos asignados.8) Colabora no mantemento e seguimento periódico da actualización e rexistro do módulo informático de proxectos de gastos.9) Colaborar no mantemento e seguimento periódico da contabilización das cotas de amortización e intereses do endebedamento municipal.10) Elaborar e custodiar os fondos documentais e arquivos informáticos que se lle asigne relacionados ca súa actividade.2.–Requisitos dos aspirantes.2.1. Poderá participar neste procedemento de provisión de posto de traballo por concurso de méritos o persoal funcionario de carreira do Concello de Santiago de Compostela que cumpra os seguintes requisitos, na data de finalización do prazo para a presentación de instancias: 1. Pertencer á Escala de Administración Xeral, subescala administrativa, do subgrupo C1 dos establecidos no artigo 76 do RD Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público.2. Ter transcorridos máis de dous anos dende a obtención do último posto de traballo con carácter definitivo.3. Estar en calquera situación administrativa, agás os suspendidos en firme.2.2. O persoal funcionario que ocupe un posto de traballo en comisión de servizos e que cumpra os requisitos sinalados poderá participar neste proceso. No caso de non participar ou non acadar o posto desempeñado en comisión de servizos na presente convocatoria, volverá ao seu posto de orixe.2.3. Os funcionarios en situación administrativa de expectativa de destino ou excedencia forzosa estarán obrigados a concursar, de conformidade co establecido no artigo 29.5 e.6 da Lei 30/1984, do 02 de agosto.3.–Solicitudes.3.1. As solicitudes para tomar parte neste proceso dirixiranse ao Sr. Alcalde-presidente do Concello de Santiago de Compostela. A solicitude deberá ir acompañada do orixinal ou copia dos méritos que se aleguen, de xeito que no momento da valoración só serán obxecto desta os méritos alegados, que estean vixentes e tiveran sido acreditados documentalmente, mediante calesquera das formas existentes en dereito, no prazo de presentación de solicitudes. A Comisión de valoración poderá recabar dos interesados as aclaracións ou, no seu caso, a documentación adicional que xulgue necesaria para a comprobación dos méritos alegados.3.2. As solicitudes deberán presentarse no prazo de 15 días hábiles a partir do seguinte ao da publicación da convocatoria no Boletín Oficial do Estado. Unha reseña da convocatoria publicarase no Diario Oficial de Galicia, e o contido das bases íntegras no Boletín Oficial da Provincia. Os actos derivados deste proceso publicaranse no Taboleiro de Edictos do Concello de Santiago de Compostela.3.3. As solicitudes poderán presentarse no Rexistro Xeral do Concello de Santiago de Compostela, e igualmente nos lugares e formas establecidos no artigo 16 da Lei 39/2015, de 1 de outubro, de procedemento administrativo común das administracións públicas. No suposto de presentación en oficina de Correos, deberá realizarse en sobre aberto para que a solicitude sexa datada e selada polo empregado de Correos antes de ser certificada.4.–Admisión de aspirantes.4.1. Rematado o prazo de presentación de solicitudes, a Concelleira-delegada de economía, facenda e administración ditará resolución aprobando a lista provisional de admitidos e excluídos. Esta resolución, que será publicada no Taboleiro de Edictos da Corporación, conterá a relación nominal dos excluídos con indicación das causas de non admisión.4.2. Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Taboleiro de Edictos, para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os aspirantes que detectaran erros na consignación dos seus datos persoais poderán manifestalo no prazo sinalado.4.3. Rematado o prazo de emenda de defectos das solicitudes, publicarase no Taboleiro de Edictos da Corporación Resolución declarando aprobada a relación definitiva de aspirantes admitidos e excluídos.5.–Comisión de valoración. A Comisión de Valoración estará composta polos seguintes membros, cos seus respectivos suplentes:  Presidente: un funcionario do Concello de Santiago de Compostela.  Vogais: – Tres funcionarios.  Secretario: un funcionario do Concello de Santiago de Compostela, con voz e voto. Todos os membros deberán pertencer a un grupo de titulación igual ou superior ao esixido para os postos convocados; e posuír o grao persoal ou desempeñar postos de nivel igual ou superior aos convocados.6.–Méritos. O concurso realizarase mediante a valoración de méritos xerais, de conformidade co seguinte baremo: 6.1. Nivel consolidado Puntuará ata un máximo de 13 puntos, do seguinte xeito: a) Por ter consolidado un grao persoal igual ou superior ó nivel do posto que se solicita: 13 puntos b) Por ter consolidado un grao persoal inferior ó do posto que se solicita: 10 puntos.6.2. Traballo desenvolto: Puntuará ata un máximo de 12 puntos, a razón de 2 por ano de servicio na mesma área funcional que a do posto que se solicita.6.3. Formación: Puntuarase ata un máximo de 20 puntos. Únicamente se valorarán os cursos de formación e perfeccionamento directamente relacionados coas funcións dos postos de traballo ofertados, organizados por entidades públicas ou homologados por elas. a) Por participar como alumno/a nun curso de menos de 40 horas: 1 punto. b) Por participar como alumno nun curso de 40 horas ou máis: 2 puntos. c) Por participar como profesor nun curso de menos de 40 horas: 2 puntos. d) Por participar como profesor nun curso de 40 horas ou máis: 4 puntos. e) Por ter unha titulación superior á requirida para o desempeño do posto e relacionada co mesmo: 5 puntos máis por cada grao ata un máximo de 10 puntos.6.4. Antigüidade: Puntuarase ata un máximo de 30 puntos. Valoraránse os anos de servizo a razón de 0,25 puntos por cada mes. Amais dos servizos no Concello de Santiago, teránse en conta os prestados noutras administracións. En caso de empate na puntuación total obtida polos apartados anteriores, acudirase para dirimilo á outorgada polos apartados anteriores pola mesma orde- primeiro o nivel consolidado, segundo o traballo desenvolto, terceiro a formación e finalmente a antigüidade. De persistir o empate acudirase á data de ingreso como funcionario de carreira no corpo ou escala dende o que se concursa, e de non se solucionar, á posición acadada no ingreso. Os méritos valoraranse con referencia á data de remate do prazo de presentación de instancias e acreditaránse documentalmente mediante as correspondentes certificacións, agás que as acreditacións estean en poder da administración e así se especifique na solicitude de participación. Poderase pedir formalmente ós interesados as aclaracións ou, de ser o caso, a documentación adicional que se considere necesaria para comprobar os méritos alegados. A puntuación total obtida polos/as candidatos/as virá dada pola suma das puntuacións outorgadas en cada ún dos apartados anteriores. A puntuación mínima para a adxudicación de destino será de 20 puntos.7.–Resolución. A Comisión de Valoración, na proposta de resolución, deberá facer constar a puntuación en cada apartado e total de cada un dos candidatos, ordenadas de maior a menor, propoñendo para o posto ao que obtivese maior puntuación total. A proposta se elevará ó órgano competente para a resolución do concurso, resolución que se publicará no taboleiro de edictos e no Diario Oficial de Galicia.8.–Toma de posesión. A toma de posesión do posto adxudicado deberá efectuarse no prazo de tres días hábiles a contar dende o día seguinte ao de cesamento ou do cambio de situación administrativa que en cada caso corresponda, que deberá efectuarse dentro dos tres días hábiles seguintes á publicación da resolución definitiva do proceso no Diario Oficial de Galicia. O cómputo dos prazos posesorios iniciarase cando finalicen os permisos ou licenzas que fosen concedidos aos interesados.9.–Impugnación. A convocatoria e as súas bases específicas, así como cantos actos administrativos delas se deriven, poderán ser impugnadas polos interesados nos casos e na forma previstos na Lei 39/2015, de procedemento administrativo común das administracións públicas. O que se publica para xeral coñecemento. Santiago de Compostela, 20 de xullo de 2017. A concelleira-delegada de economía e facenda (P. D. xunta de goberno local de 28/06/2017) Asdo.: María Rozas Pérez